17 octombrie

17 octombrie este a 290-a zi a calendarului gregorian și a 291-a zi în anii bisecți. Mai sunt 75 de zile până la sfârșitul anului.

Evenimente 

 690: Împărăteasa Wu Zetian înființează Dinastia Zhou din China.
 1346: Bătălia de la Neville's Cross: Regele David al II-lea al Scoției este capturat de Eduard al III-lea al Angliei în apropiere de Durham și închis în Turnul Londrei timp de 11 ani.
 1448: O armată maghiară condusă de Iancu de Hunedoara a atacat fără succes armata otomană condusă de sultanul Murad al II-lea în a doua bătălie de la Kosovo Polje.
 1604: Astronomul german Johannes Kepler a observat în constelația Ophiuchus Supernova din 1604 ("Steaua lui Kepler"). El a publicat mai târziu concluziile sale în cartea De Stella nova in pede Serpentarii.
 1610: Încoronarea regelui Ludovic al XIII-lea al Franței la Reims. Mama sa, Maria de Medici preia regența ăn numele copilul de nouă ani.
 1662: Charles al II-lea al Angliei a vândut orașul Dunkerque Franței pentru 40 000 de lire.
 1713: Marele Război Nordic: Rusia a învins Suedia în bătălia de la Kostianvirta.
 1771: La Milano are loc premiera operei Ascanio in Alba a compozitorului în vârstă de 15 ani Wolfgang Amadeus Mozart. Opera a fost comandată de împărăteasa Maria Tereza pentru nunta fiului ei, arhiducele Ferdinand Karl, cu Maria Beatrice d'Este.
 1777: Bătălia de la Saratoga: Trupele americane, comandate de generalul Gates, le-au învins pe cele britanice conduse de generalul Burgoyne.
 1806: Fostul lider al revoluției din Haiti, împăratul Jacques I al Haiti, este asasinat după o domnie opresivă.
 1817: Este descoperit mormântul faraonului Seti I.
 1878: În România este acreditat primul ambasador străin, în persoana contelui László Hoyos-Sprinzenstein, reprezentantul Austro-Ungariei.
 1905: Proclamația din octombrie emisă de Țarul Nicolae al II-lea al Rusiei.
 1912: Bulgaria, Grecia și Serbia declară război Imperiului Otoman în Primul Război Balcanic.
 1931: Al Capone a fost condamnat pentru evaziune fiscală și închis pentru 11 ani.
 1933: În urma preluării puterii de către naziști în Germania, Albert Einstein s-a refugiat în Statele Unite ale Americii.
 1956: În jocul secolului la șah, viitorul campion mondial în vârstă de 13 ani, Bobby Fischer, îl învinge pe Donald Byrne în runda a opta a turneului memorial Rosenwald de la New York.
 1957: Scriitorul francez Albert Camus primește Premiul Nobel pentru Literatură.
 1973: OPEC emite embargoul; anunță decizia de a opri exportul de petrol spre Statele Unite și alte națiuni care ofereau ajutor militar Israelului în cadrul Războiului Yom Kippur din octombrie 1973.
 1979: Maica Tereza primește Premiul Nobel pentru Pace datorită acțiunilor de sprijinire a săracilor din Calcutta, India.
 1989: Un violent cutremur de 7.1 pe scara Richter lovește San Francisco.
 2009: Pentru a atrage atenția asupra problemelor țării sale cu creșterea nivelului mării ca urmare a încălzirii globale, președintele Maldivelor, Mohamed Nasheed, organizează o ședință de cabinet organizată sub apă pe fundul mării, care atrage atenția presei.

Nașteri 
 1577: Cristofano Allori, pictor italian (d. 1621)
 1666: Johann Wilhelm al III-lea, Duce de Saxa-Eisenach (d. 1729)
 1696: August al III-lea al Poloniei (d. 1763)
 1813: Georg Büchner, scriitor german (d. 1837)
 1819: Frederic Wilhelm, Mare Duce de Mecklenburg (d. 1904)
 1853: Marea Ducesă Maria Alexandrovna a Rusiei, mama reginei Maria a României (d. 1920)

 1870: Adelgunde de Bavaria, prințesă de Bavaria (d. 1958)
 1873: Gheorghe Țițeica, matematician român (d. 1939)
 1897: Ștefana Velisar Teodoreanu, romancieră, poetă și traducătoare română, soția scriitorului Ionel Teodoreanu (d. 1995)
 1900: Jean Arthur, actriță americană (d. 1991)
 1904: Dinu Bădescu, tenor român (d. 1980)
 1905: Alexandru Dima, critic și istoric literar român (d. 1979)
 1912: Papa Ioan Paul I (d. 1978)
 1915: Arthur Miller, scriitor american (d. 2005)
 1918: Rita Hayworth, actriță americană (d. 1987)
 1920: Montgomery Clift, actor american de film (d. 1966)
 1931: José Alencar, politician brazilian (d. 2011)
 1933: William Anders, astronaut american
 1935: Maria Vicol, scrimeră română specializată pe floretă (d. 2015)
 1936: Hazem Al Beblawi, prim-ministru al Egiptului în perioada 2013-2014
 1942: Dumitru Puzdrea, politician român

 1946: Adam Michnik, scriitor polonez
 1946: Drusilla Modjeska, scriitoare australiană
 1948: George Wendt, actor american de film și televiziune
 1959: Norm Macdonald, comediant, scriitor și actor canadian cunoscut pentru stilul său de umor sec (d. 2021)
 1966: Donatus, Landgraf de Hesse
 1972: Eminem (n. Marshall Bruce Mathers III), rapper, artist, cantautor și actor american
 1976: Sebastián Abreu, fotbalist uruguayan
 1976: Tataee (Vlad Irimia), rapper și producător muzical român (B.U.G. Mafia)
 1979: Kimi Räikkönen, pilot auto finlandez 
 1983: Felicity Jones, actriță britanică 
 1990: Marius Copil, jucător român de tenis
 1992: Louise Burgaard, handbalistă daneză

Decese 

 532: Papa Bonifaciu al II-lea
 1587: Francesco I de' Medici, Mare Duce de Toscana (n. 1541)
 1841: Amalie Zephyrine de Salm-Kyrburg, străbunica regelui Carol I al României (n. 1760)
 1849: Frédéric Chopin, muzician și compozitor polonezo-francez (n. 1810)
 
 1887: Gustav Robert Kirchhoff, fizician german (n. 1824)
 1893: Patrice de Mac-Mahon, politician francez, președinte al Franței (n. 1808)
 1904: Ștefan Petică, poet român (n. 1877)
 1934: Santiago Ramón y Cajal, histologist și doctor spaniol, laureat Nobel (n. 1852)
 1950: Gordon Wiles, director artistic și regizor american de film (n. 1904)
 1957: Ralph Benatzky, compozitor austriac (Im weißen Rößl) (n. 1884)
 1963: Jacques Hadamard, matematician francez (n. 1865)
 1964: Pierre Brissaud, pictor francez (n. 1885)
 1967: Pu Yi, ultimul împărat al Chinei (n. 1906)
 1976: Franz Altheim, istoric și filolog german, membru de onoare al Academiei Române (n. 1898)
 1983: Raymond Aron, filosof, sociolog și politolog francez (n. 1905)
 1988: Anthony A. Hoekema, teolog american născut în Tările de Jos (n. 1913)
 1999: Gheorghe Ionescu Gion, cântăreț român (n. 1909)
 2008: Gheorghe Pavelescu, etnolog și folclorist român (n. 1915)
 2015: Liviu Radu, scriitor român de science-fiction (d. 1948)
 2017: Danielle Darrieux, actriță franceză (n. 1917)
 2020: Radu Călin Cristea, critic literar, scriitor, eseist și jurnalist român (n. 1955)

Sărbători 

 Ziua Internațională pentru eradicarea sărăciei
 calendarul romano-catolic: Ignațiu de Antiohia

Note

 
! 17
! 10 17